Na temelju odredbi Zakona o odgoju i obrazovanju u osnovnoj i srednjoj školi (Narodne novine, 87/08., 86/09., 92/10., 105/10., 90/11., 16/12., 86/12.,126/12., 94/13., 152/14., 07/17,  68/18, 98/19 i 64/20), Pravilnika  o  stručnoj  spremi  i  pedagoško-psihološkom  obrazovanju nastavnika  u  srednjem  školstvu  (NN.  br.  1/96.  i  br.  80/99.),  Pravilnika o tjednim obvezama odgojno-obrazovnoga rada u umjetničkoj školi  (NN  br.103/14),  Državnog  pedagoškog  standarda  srednjoškolskog  sustava  odgoja  i obrazovanja  (NN  br.  63/08.  i  90/10), Pravilnika o djelokrugu rada tajnika te administrativno-tehničkim   i   pomoćnim   poslovima   koji   se   obavljaju   u   srednjoškolskoj ustanovi  (NN.  br.  2/11.)  te  članka  147.  Statuta  Glazbene  škole Karlovac, a  na  prijedlog ravnatelja  Škole,  Školski  odbor  Glazbene  škole Karlovac na  33. sjednici  održanoj  dana 17.12. 2020.g. donio je



PRAVILNIK O UNUTARNJEM USTROJSTVU I SISTEMATIZACIJI RADNIH MJESTA



OPĆE ODREDBE

Članak 1.
Ovim Pravilnikom o unutarnjem ustrojstvu i sistematizaciji radnih mjesta (u daljnjem tekstu  Pravilnik)  uređuje  se  ustrojstvo  rada  u  Glazbenoj školi Karlovac  (u daljnjem tekstu Škola) i sistematizacija radnih mjesta.

Članak 2.
Sistematizacija  radnih  mjesta  obuhvaća  nazive  radnih  mjesta,   uvjete  za  obavljanje poslova  svakog  radnog  mjesta,  vrstu  radnog  mjesta,  kratak  opis  poslova  svakog radnog mjesta  te broj izvršitelja na svakom radnom mjestu.

Članak 3.
Izrazi   u   ovom   Pravilniku   navedeni   u   muškom   rodu   neutralni   su   glede   rodne pripadnosti i odnose se na osobe oba spola.



ORGANIZACIJA RADA

Članak 4.
Radi   ostvarivanja   plana   i   programa   rada   škole   te   ukupnosti   poslova   odgojno obrazovnog rada i ostalih poslova,   rad u Školi ustrojen je u dvije  službe:

1.   stručno-pedagoška
2.   administrativno-tehnička

Članak 5.
U  stručno-pedagoškoj  službi  obavljaju  se  odgojno  obrazovni    poslovi  u  svezi  s izvođenjem  nastavnog  plana  i  programa,  neposrednog  odgojno  obrazovnog  rada  s učenicima,  aktivnosti    u  skladu  s  potrebama  i  interesima  učenika  te  promicanje stručno-pedagoškog   rada   škole   i   ostali   stručno   pedagoški   poslovi   u   skladu   sa zakonom,  provedbenim  propisima,  Godišnjim  planom  i  programom  rada škole  i Školskim kurikulumom.
Članak 6.
U  administrativno-tehničkoj  službi  obavljaju  se  opći,  pravni  i  kadrovski  poslovi, računovodstveni  i  knjigovodstveni  poslovi,  poslovi  vođenja  i  čuvanja  pedagoške dokumentacije  i  evidencije  te  ostalih  evidencija,  poslovi  tehničkog  održavanja  i rukovanja opremom i uređajima, poslovi održavanja čistoće objekata i okoliša te drugi pomoćni  poslovi  u  skladu  sa  zakonskim  propisima,  podzakonskim  i  provedbenim propisima te Godišnjim planom i programom rada škole.



SISTEMATIZACIJA RADNIH MJESTA

Članak 7.
Radna mjesta u Školi organizirana su na sljedeći način:

A)  Ravnatelj
 B)  Nastavnici 
1. Nastavnik hrvatskog jezika
2. Nastavnik engleskog i njemačkog  jezika
3. Nastavnik talijanskog jezika
4. Nastavnik latinskog jezika
5. Nastavnik likovne umjetnosti 
6. Nastavnik povijesti i geografije
7. Nastavnik matematike 
8. Nastavnik informatike
9. Nastavnik tjelesne i zdravstvene kulture
10. Nastavnik vjeronauka 
11. Nastavnik etike
12. nastavnik fizike
13. Nastavnik kemije
14. Nastavnik biologije
15. Nastavnik psihologije
16. Nstavnik filozofije
17. Nastavnik sociologije
18. Nastavnik violine
19. Nastavnik teorijskih glazbenih predmeta
20. Nastavnik solo pjevanja
21. Nastavnik klarineta
22. Nastavnik klavira
23. Nastavnik kontrabasa
24. Nastavnik gitare
25. Nastavnik viole
26. Nastavnik fagota
27. Nastavnik flaute
28. Nastavnik udaraljki
29. Nastavnik korepeticije
30. Nastavnik violončela
31. Nastavnik harmonike
32. Nastavnik orgulja
33. Nastavnik čembala
34. Nastavnik tube i eufonija
35. Nastavnik trube
36. Nastavnik trombona
37. Nastavnik tambura
38. Nastavnik saksofona
39. Nastavnik oboe
40. Nastavnik klasičnog baleta
41. Nastavnik ritmike
42. Nastavnik suvremenog plesa
43. Nastavnik voditelj smjene
44. Nastavnik voditelj druge lokacije
45. Nastavnik satničar
46. Nastavnik ispitni koordinator za državnu maturu

C)  Stručni suradnici
1. Pedagog
2. Psiholog
3. Knjižničar

D)  Administrativni i računovodstveni radnici
1. Tajnik
2. Voditelj računovodstva
3. Računovodstveno administrativni radnik
4. Voditelj projekata

E)  Ostali radnici
1. Spremačica
2. Domar 



Članak 8.

A) RAVNATELJ

1. NAZIV RADNOG MJESTA: ravnatelj

UVJETI: prema Zakonu o odgoju i obrazovanju u osnovnoj i srednjoj školi 

VRSTA RADNOG MJESTA:  radno mjesto I. vrste

OPIS POSLOVA: predstavlja i zastupa školu, obavlja poslove poslovodnog i stručnog voditelja škole, organizira i vodi rad škole, predlaže Školskom odboru Statut i druge opće akte te financijski plan i polugodišnji i godišnji obračun, odlučuje o zasnivanju i prestanku radnog odnosa zaposlenika škole sukladno odredbama Zakona o odgoju i obrazovanju u osnovnoj i srednjoj školi te drugim propisima, planira rad, saziva i vodi sjednice   Nastavničkog   vijeća,   odgovara   za   sigurnost   učenika,   učitelja   i   ostalih radnika, surađuje s učenicima, roditeljima , osnivačem i drugim nadležnim službama te obavlja ostale poslove prema zakonskim i podzakonskim propisima i Statutu škole 
BROJ IZVRŠITELJA: 1 (jedan)


B) NASTAVNICI 

1. NAZIV RADNOG MJESTA : nastavnik 

UVJETI:  prema  Zakonu  o  odgoju  i  obrazovanju  u  osnovnoj  i  srednjoj  školi  te Pravilniku  o  stručnoj  spremi  i  pedagoško-psihološkom  obrazovanju  nastavnika  u srednjem školstvu

VRSTA RADNOG MJESTA:  radna mjesta I., II. i III. vrste

OPIS   POSLOVA:   izvođenje   nastave   i   drugih   oblika   neposrednoga   odgojno obrazovnog  rada,  razrednički  poslovi  te  ostali  poslovi  koji  proizlaze  iz  naravi  i količine  odgojno  obrazovnog  rada  s  učenicima,  obavljanje  aktivnosti  i  poslova  iz nastavnog  plana  i  programa,  Godišnjeg  plana  i  programa,  Školskog  kurikuluma  te mogućnost obavljanja posebnih poslova koji proizlaze iz ustroja rada škole.

BROJ IZVRŠITELJA: određen je Godišnjim planom i programom rada Škole

2. NAZIV RADNOG MJESTA : voditelj smjene

UVJETI:  prema  Zakonu  o  odgoju  i  obrazovanju  u  osnovnoj  i  srednjoj  školi  te Pravilniku  o  stručnoj  spremi  i  pedagoško-psihološkom  obrazovanju  nastavnika  u srednjem školstvu

VRSTA RADNOG MJESTA:  radna mjesta I. vrste

OPIS  POSLOVA:  organizacija  nastave,  organizacija  i  praćenje  izborne  nastave  i slobodnih aktivnosti, organizacija rasporeda učionica za nastavu, pregled pedagoške dokumentacije,   izrada   rasporeda   dežurstava,   organizacija   zamjene   za   odsutnog nastavnika   te   vođenje   knjige   zamjena   odsutnih   nastavnika,   provođenje   odredbi Kućnog  reda,  informiranje  učenika  i  pisanje  obavijesti,  vođenje  evidencije  rada nastavnika, suradnja s ravnateljem i stručnim suradnicima. 

BROJ IZVRŠITELJA: 1 (20 sati tjedno)

3. NAZIV RADNOG MJESTA: satničar

UVJETI:  prema  Zakonu  o  odgoju  i  obrazovanju  u  osnovnoj  i  srednjoj  školi  te Pravilniku  o  stručnoj  spremi  i  pedagoško-psihološkom  obrazovanju  nastavnika  u srednjem školstvu

VRSTA RADNOG MJESTA:  radna mjesta I. vrste

OPIS  POSLOVA:  organizacija  nastave  i  izrada  rasporeda  sati,  promjene  rasporeda tijekom  školske  godine,  organizacija  završnih  ispita,  organizacija  dopunskog  rada  i popravnih ispita, suradnja s ravnateljem, stručnim suradnicima, voditeljem smjene 

BROJ IZVRŠITELJA: 1 (6 sati tjedno)

4. NAZIV RADNOG MJESTA: ispitni koordinator za državnu maturu

UVJETI:  prema  Pravilniku  o  normi  rada  nastavnika  u  srednjoškolskoj  ustanovi  i
Pravilnika o polaganju Državne mature

VRSTA RADNOG MJESTA:  radna mjesta I. vrste

OPIS  POSLOVA:  osiguravanje  i  provjeravanje  popisa  i  prijava  učenika  za  ispite, raspoređivanje  učenika  po  ispitnim prostorijama,  zaprimanje,  zaštita  i  pohranjivanje ispitnih materijala, određivanje i pripremanje prostorija za provođenje ispita, nadzor provođenja ispita, povrat ispitnih materijala NCVVO, informiranje učenika o sustavu vanjskog  vrednovanja,  sastajanje  s  dežurnim  nastavnicima  i  upućivanje  u  njihove dužnosti, obveze i odgovornosti, savjetovanje učenika o odabiru ispita izbornog dijela državne mature, informiranje učenika o postupku provođenja ispita, vođenje brige o provedbi prilagodbe ispita za učenika s teškoćama, informiranje nastavnika o sastavu, zadacima i ciljevima vanjskog vrednovanja, sudjelovanje na stručnim sastancima koje organizira NCVVO, surađivanje s roditeljima, unošenje podataka u Središnji registar državne mature, unošenje prijava za ispite u suradnji s učenicima, ispisivanje i podjela svjedodžbi i potvrda o državnoj maturi.

BROJ IZVRŠITELJA: 1 (8 sati tjedno)

C) STRUČNI SURADNICI

1.NAZIV RADNOG MJESTA: stručni suradnik pedagog

UVJETI:  prema  Zakonu  o  odgoju  i  obrazovanju  u  osnovnoj  i  srednjoj  školi  te Pravilniku  o  stručnoj  spremi  i  pedagoško-psihološkom  obrazovanju  nastavnika  u srednjem školstvu

VRSTA RADNOG MJESTA:  radna mjesta I. vrste

OPIS POSLOVA: neposredni odgojno obrazovni rad s učenicima, obavljanje stručno razvojnih i drugih stručnih poslova u  skladu sa zahtjevima struke te obavljanje ostalih poslova  koji  proizlaze  iz  neposrednog  odgojno  obrazovnog  rada  ili  drugih  propisa. Stručni  suradnik  pedagog  planira  i  programira  rad,  priprema  se  i  obavlja  poslove  u pedagoškom radu, analizira i vrednuje djelotvornost odgojno-obrazovnog rada škole i sudjeluje u analizi rezultata odgojno-obrazovnog procesa, sudjeluje u izradi godišnjeg plana  i  programa  rada  škole  i  školskog  kurikuluma,  savjetuje  i  pomaže  u  radu nastavnicima,   drugim   stručnim   suradnicima   i   roditeljima,   sudjeluje   u   izricanju pedagoških  mjera,  predlaže  mjere  za  poboljšanje,  sudjeluje  u  radu  povjerenstva  za upis   učenika   u   prvi   razred,   identificira   i   prati   učenike   s   posebnim   odgojno- obrazovnim potrebama, izrađuje i provodi preventivne programe, vodi odgovarajuću pedagošku  dokumentaciju,  surađuje  s  ustanovama,  stručno  se  usavršava  te  obavlja druge poslove na unapređivanju i razvoju odgojno-obrazovne djelatnosti škole.

BROJ IZVRŠITELJA: 1 (jedan)

2.NAZIV RADNOG MJESTA:stručni suradnik psiholog

UVJETI:  prema  Zakonu  o  odgoju  i  obrazovanju  u  osnovnoj  i  srednjoj  školi  te Pravilniku  o  stručnoj  spremi  i  pedagoško-psihološkom  obrazovanju  nastavnika  u srednjem školstvu

VRSTA RADNOG MJESTA:  radna mjesta I. vrste

  OPIS POSLOVA: sudjeluje u izradi Godišnjeg plana i programa rada škole, sudjeluje u    
  izradi školskog kurikuluma i Školskog preventivnog programa. Surađuje sa stručnim  
  ustanovama ,planira postupke za rad i prati napredovanje učenika s teškoćama u  
  razvoju, izrađuje i provodi preventivne programe te obavlja druge poslove na   
  unapređivanju i razvoju odgojno-obrazovne djelatnosti Škole, izrađuje statističke  
  podatke, provodi programe modifikacije ponašanja i ostale preventivne programe.  
  

3. NAZIV RADNOG MJESTA : stručni suradnik knjižničar

UVJETI:  prema  Zakonu  o  odgoju  i  obrazovanju  u  osnovnoj  i  srednjoj  školi  te Pravilniku  o  stručnoj  spremi  i  pedagoško-psihološkom  obrazovanju  nastavnika  u srednjem školstvu

VRSTA RADNOG MJESTA:  radna mjesta I. vrste

OPIS POSLOVA: planira i programira rad, priprema se i obavlja poslove u odgojno- obrazovnom   radu,   sudjeluje  u  formiranju  multimedijskoga  središta  škole kroz  opremanje  stručnom  literaturom,  drugim  izvorima  znanja  i  odgovarajućom odgojno-obrazovnom tehnikom, prati znanstveno-stručnu literaturu, obavlja stručno-knjižnične poslove te poslove vezane uz  kulturnu  i  javnu  djelatnost  škole,  surađuje  s  matičnim  službama,  knjižnicama, knjižarima i nakladnicima, stručno se usavršava te obavlja druge poslove vezane uz rad školske knjižnice.

BROJ IZVRŠITELJA: 1 (jedan)

D) ADMINISTRATIVNI I RAČUNOVODSTVENI RADNICI

1. NAZIV RADNOG MJESTA : tajnik

UVJETI: završen sveučilišni diplomski studij pravne , odnosno stručni studij upravne struke

VRSTA RADNOG MJESTA:  radno mjesto I. ili II. vrste

OPIS    POSLOVA:    normativno    pravni    poslovi,    kadrovski    poslovi,    opći    i administrativno  –analitički  poslovi,  sudjelovanje  u  pripremi  sjednica  i  vođenje dokumentacije    školskog    odbora,    vođenje    evidencije    o    radnom    vremenu administrativno –tehničkih i pomoćnih radnika , administrativni poslovi koji proizlaze iz  godišnjeg  plana  i  programa  rada  škole  te  ostali  poslovi  propisani  Pravilnikom  o djelokrugu rada tajnika te administrativno-tehničkim   i pomoćnim poslovima koji se obavljaju u srednjoškolskoj ustanovi.

BROJ IZVRŠITELJA: 1 (jedan)

2. NAZIV RADNOG MJESTA : voditelj računovodstva

UVJETI:  završen  preddiplomski  stručni  studij  ekonomije  odnosno  preddiplomski sveučilišni  studij  ekonomije, odnosno  diplomski  stručni  studij  ekonomije,  odnosno diplomski sveučilišni studij ekonomije-računovodstveni smjer za sve navedene struke, odnosno  viša  ili  visoka  stručna  sprema  ekonomske  struke-računovodstveni  smjer stečena prema ranijim propisima.

VRSTA RADNOG MJESTA:  radno mjesto I. ili II. vrste

OPIS   POSLOVA:   organiziranje   i   vođenje   računovodstvenih   i   knjigovodstvenih poslova,  vođenje  poslovnih  knjiga  prema  važećim  propisima,  kontrola  obračuna  i isplate  putnih  naloga,  sastavljanje  godišnjih  i  periodičnih  financijskih  te  statističkih izvještaja,   izrada   prijedloga   financijskog   plana   prema   programima   i   izvorima financiranja  u  suradnji  s  ravnateljem  i  praćenje  njihovog  izvršavanja,  priprema godišnjeg  popisa  imovine,  i  ostalih  poslova  vezanih  uz  taj  popis  te  ostali  poslovi propisani  Pravilnikom  o  djelokrugu  rada  tajnika  te  administrativno-tehničkim    i pomoćnim poslovima koji se obavljaju u srednjoškolskoj ustanovi.

BROJ IZVRŠITELJA: 1 (jedan)

3. NAZIV RADNOG MJESTA : računovodstveno administrativni  radnik

UVJETI: srednja školska sprema – četverogodišnji nastavni program

VRSTA RADNOG MJESTA:  radno mjesto III. vrste

OPIS POSLOVA: Računovodstveni radnik radi obračun i isplatu plaća i ostalih naknada radnika, evidentira i izrađuje ulazne i izlazne fakture, radi blagajničke poslove te obavlja ostale financijske poslove koji proizlaze iz godišnjeg plana i programa rada srednjoškolske ustanove. Administrativni radnik vodi evidenciju podataka o učenicima i priprema različite potvrde na osnovi tih evidencija, obavlja poslove vezane uz obradu podataka u elektroničkim maticama, zaprima, razvrstava, urudžbira i otprema poštu te obavlja druge administrativne poslove koji proizlaze iz godišnjeg plana i programa rada školske ustanove.
BROJ IZVRŠITELJA: 1 (jedan)

E) OSTALI RADNICI

1.NAZIV RADNOG MJESTA : spremač

UVJETI:  završena osnovna škola

VRSTA RADNOG MJESTA:  radno mjesto IV. vrste

OPIS POSLOVA: poslovi održavanja i čišćenja školskog prostora i opreme, čišćenje i održavanje   vanjskih   prostora,   školskih   učionica,   kabineta,   radionica,   sanitarnih čvorova,  hodnika,  stubišta,  svlačionica,  školske  sportske  dvorane  i  drugih  prostora  škole  i  vanjskog  okoliša  te  namještaja  i  opreme  škole,  dežurstvo  na  fizičkoj  zaštiti objekta   te   ostali   poslovi   propisani   Pravilnikom   o   djelokrugu   rada   tajnika   te administrativno-tehničkim  i pomoćnim poslovima koji se obavljaju u srednjoškolskoj ustanovi.

BROJ IZVRŠITELJA: 2 (dva)



2.NAZIV RADNOG MJESTA : domar 

UVJETI:  završena  srednja  tehnička,  industrijsko  tehnička  ili  obrtnička  škola  prema programu  strojarskog  ili  elektrotehničkog  usmjerenja  te  posebni  uvjeti:  uvjerenje  o posebnoj zdravstvenoj sposobnosti za obavljanje poslova s posebnim uvjetima rada i uvjerenje o osposobljenosti za rukovatelja centralnim grijanjem.

VRSTA RADNOG MJESTA:  radno mjesto III.  vrste

OPIS POSLOVA: rukovođenje i briga o radu sustava grijanja, toplinskih stanica i drugih uređaja  grijanja,  obavljanje  popravaka  u  školi,  održavanje  prilaza  i  ulaza  u  školu, održavanje objekta škole i okoliša, poslovi dežurstva, drugi poslovi koji proizlaze iz godišnjeg  plana  i  programa  rada  škole  te  ostali  poslovi  propisani  Pravilnikom  o djelokrugu rada tajnika te administrativno-tehničkim   i pomoćnim poslovima koji se obavljaju u srednjoškolskoj ustanovi.
BROJ IZVRŠITELJA: 1  (jedan)



PRIJELAZNE I ZAVRŠNE ODREDBE

Članak 9.
[bookmark: _GoBack]
Ovaj Pravilnik stupa na snagu danom objave na oglasnoj ploči Škole.

